**RADA ŠKOLY PRI ZÁKLADNEJ ŠKOLE , Nám. A. H. Škultétyho9, Veľký Krtíš**

V súlade so zákonom NR SR č. 596/2003 Z.z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov a v súlade s ustanovením § 9 ods. 1 vyhlášky Ministerstva školstva SR č. 291/2004 Z.z. ktorou sa určujú podrobnosti o spôsobe ustanovenia orgánov školskej samosprávy, o ich zložení, o ich organizačnom a finančnom zabezpečení v znení vyhlášky č. 230/2009 Z.z. sa vydáva tento štatút rady školy.

ŠTATÚT RADY ŠKOLY

**Článok 1 Základné ustanovenie**

1. Štatút rady školy je základným normatívno-organizačným predpisom rady školy. Upravuje úlohy rady školy, rokovania rady školy, vzťah rady školy k orgánom miestnej štátnej správy a zriaďovateľovi, práva, povinnosti a zodpovednosť členov rady školy, pravidlá volieb a spôsob doplňovania jej členov.
2. Rada školy sa zriaďuje pri Základnej škole, Nám. A. H. Škultétyho 9, Veľký Krtíš podľa § 14 ods.6 zákona NR SR č. 596/2003 Z. z. o štátnej správe v školstve a školskej samospráve v znení neskorších zmien a doplnkov.
3. Sídlo rady školy je zhodné so sídlom školy, pri ktorej je zriadená.

**Článok 2**

**Pôsobnosť a poslanie rady školy**

1. Rada školy je ustanovená podľa § 24 zákona č. 596/2003 Z. z. a vyhlášky Ministerstva školstva Slovenskej republiky č. 291/2004 Z. z., ktorou sa určujú podrobnosti o spôsobe ustanovenia orgánov školskej samosprávy, o ich zložení, o ich organizačnom a finančnom zabezpečení.
2. Rada školy je zriadená dňom 28. 9. 2016, kedy bola zriaďovateľom podpísaná zápisnica z ustanovujúceho zasadnutia rady školy konaného 28. 9. 2015. Jej funkčné obdobie je 4 roky končí dňom 28. 9. 2020.
3. Rada školy je iniciatívnym a poradným samosprávnym orgánom, ktorý vyjadruje a presadzuje verejné záujmy a záujmy žiakov, rodičov, pedagogických zamestnancov a ostatných zamestnancov školy v oblasti výchovy a vzdelávania. Plní tiež funkciu verejnej kontroly, posudzuje a vyjadruje sa k činnosti školy z pohľadu školskej problematiky.

**Článok 3 Činnosť rady školy**

1. Rada školy sa vyjadruje ku všetkým závažným skutočnostiam, ktoré sa vzťahujú k práci školy a školských zariadení.
2. Rada školy:
   1. uskutočňuje výberové konanie na vymenovanie riaditeľa školy, navrhuje zriaďovateľovi školy na základe výberového konania kandidáta na vymenovanie do funkcie riaditeľa,
   2. predkladá návrh na odvolanie riaditeľa alebo sa vyjadruje k návrhu na odvolanie riaditeľa, návrh na odvolanie riaditeľa predkladá vždy s odôvodnením,
   3. vyjadruje sa k návrhu na odvolanie riaditeľa školy zriaďovateľom do 15 dní od doručenia žiadosti o vyjadrenie,
   4. vyjadruje sa ku koncepčným zámerom rozvoja školy alebo školského zariadenia, k návrhu na zrušenie školy a školského zariadenia a ku skutočnostiam uvedeným v § 3 ods. 8 písm.

b) a c), ods. 12 a § 5 ods. 7 zákona 596/2003 Z.z.

* 1. Rada školy sa vyjadruje:
     1. k návrhu na počty prijímaných žiakov a k návrhu na počty tried,
     2. k návrhu školského vzdelávacieho programu a výchovného programu,
     3. k návrhu rozpočtu,
     4. k návrhu na vykonávanie podnikateľskej činnosti školy,
     5. k správe o výchovnovzdelávacích výsledkoch školy, jej výsledkoch a podmienkach,
     6. k správe o výsledkoch hospodárenia školy,
     7. ku koncepčnému zámeru rozvoja školy alebo školského zariadenia rozpracovanému najmenej na dva roky,
     8. k informáciám o pedagogicko-organizačnom a materiálno- technickom zabezpečení výchovno-vzdelávacieho procesu,
     9. k návrhu školského poriadku.

1. Rada školy vo výberovom konaní na funkciu riaditeľa školy:
   1. je výberovou komisiou,
   2. posúdi predložené podklady jednotlivých uchádzačov a tajným hlasovaním určí víťaza výberového konania, na platné uznesenie vo veci vymenovania alebo odvolania riaditeľa školy je potrebný nadpolovičný počet hlasov všetkých jej členov,
   3. odovzdá bezodkladne výsledky výberového konania zriaďovateľovi školy, zoznam kandidátov a návrh na kandidáta na vymenovanie za riaditeľa školy, podpísaný predsedom rady školy.
2. Rada školy sleduje dodržiavanie Deklarácie práv dieťaťa (vydanej organizáciou UNESCO) a Dohovoru o právach dieťaťa v podmienkach školy. Rada školy rešpektuje všeobecne prijatú zásadu apolitickosti a nestraníckosti práce školy a dbá o to, aby otázky politického charakteru nežiadúcim spôsobom neovplyvňovali prácu školy.

**Článok 4**

**Zloženie rady školy**

1. Rada školy má 11 členov.
2. Členmi rady školy sú:

2 zástupcovia pedagogických zamestnancov za ZŠ,

1 zástupca nepedagogických zamestnancov za ZŠ,

4 zástupcovia rodičov za ZŠ,

4 delegovaní zástupcovia zriaďovateľa.

**Článok 5**

**Spôsob voľby členov rady školy**

1. Za ustanovenie rady školy zodpovedá zriaďovateľ v spolupráci s riaditeľom školy.
2. Voľba zástupcu pedagogických zamestnancov do rady školy sa uskutočňuje tajným hlasovaním pedagogických zamestnancov školy.
3. Voľba zástupcu nepedagogických zamestnancov do rady školy sa uskutočňuje tajným hlasovaním nepedagogických zamestnancov školy.
4. Voľba zástupcov rodičov za školu do rady školy sa uskutočňuje tajným hlasovaním rodičov žiakov navštevujúcich školu.
5. Voľby do rady školy sa môžu uskutočniť, ak je prítomná nadpolovičná väčšina oprávnených voličov. Ak sa nezíde nadpolovičná väčšina oprávnených voličov, riaditeľ školy vyhlási opakovanú voľbu, pričom sa pri opakovaných voľbách podmienka účasti nadpolovičnej väčšiny nevyžaduje.
6. Členovia rady školy sú volení na štvorročné funkčné obdobie. Členom rady môže byť iba fyzická osoba, ktorá je spôsobilá na právne úkony a je bezúhonná a ktorá bola platne zvolená vo voľbách do rady školy.
7. Spôsob voľby členov rady školy je v súlade s § 1 Vyhlášky Ministerstva školstva SR č. 291/2004 Z.z., ktorou sa určujú podrobnosti o spôsobe ustanovenia orgánov školskej samosprávy, o ich zložení, o ich organizačnom a finančnom zabezpečení.
8. Funkcia člena rady školy je nezlučiteľná s funkciou riaditeľa školy.
9. Členstvo v rade školy zaniká:
   1. uplynutím funkčného obdobia,
   2. písomným vzdaním sa členstva,
   3. ak zástupca pedagogických zamestnancov alebo nepedagogických zamestnancov školy alebo školského zariadenia prestane byť zamestnancom školy alebo školského zariadenia,
   4. ak dieťa zvoleného zástupcu rodičov prestane byť žiakom školy alebo školského zariadenia,
   5. odvolaním zvoleného člena podľa § 25 ods. 5 a 6 zákona 596/2003 Z.z.
   6. odvolaním člena rady školy, ktorého deleguje zriaďovateľ,
   7. obmedzením alebo pozbavením člena spôsobilosti na právne úkony,
   8. smrťou člena alebo jeho vyhlásením za mŕtveho.
10. Členstvo v rade školy sa pozastavuje:
    1. dňom doručenia prihlášky člena rady školy alebo jemu blízkej osoby do výberového konania na funkciu riaditeľa školy; členstvo sa pozastavuje až do skončenia výberového konania.
11. Doplňovanie členov rady školy sa realizuje:
    1. v prípade pozastavenie členstva – rada školy uskutočňuje výberové konanie na vymenovanie riaditeľa školy v pôvodnom zložení bez člena, ktorému je členstvo pozastavené,
    2. v prípade zániku členstva v rade školy pred uplynutím funkčného obdobia – predseda rady školy oznámi túto skutočnosť zástupcom tej zložky, ktorú uvedený člen v rade školy zastupuje a požiada o doplnenie nového člena. Pre doplnenie člena pri volených zástupcoch zorganizuje rada školy v spolupráci so zriaďovateľom a riaditeľom školy doplňujúce voľby pre danú skupinu oprávnených voličov,
    3. v prípade zániku členstva predsedovi rady školy pred uplynutím funkčného obdobia – doplnenia nového člena - predsedu rady školy zvolia jej členovia obdobným spôsobom, ako pri voľbe predsedu rady školy na ustanovujúcom zasadnutí,
    4. nový člen musí byť doplnený do rady školy najneskôr do 30 dní po zániku členstva členovi rady školy, ktorého má nahradiť,
    5. pri doplňujúcich voľbách nie je potrebné, aby zriaďovateľ zverejňoval výzvu na doplňujúce voľby do rady školy.

**Článok 6**

**Pravidlá rokovania rady školy**

1. Na čele rady školy je predseda, ktorého na svojom prvom zasadnutí zvolí tajným hlasovaním rada školy zo svojich členov nadpolovičnou väčšinou hlasov prítomných členov rady školy.
2. Rada školy odvolá predsedu rady školy, ak
   1. bol právoplatne odsúdený za úmyselný trestný čin,
   2. o to sám požiada,
   3. nie je schopný podľa lekárskeho posudku zo zdravotných dôvodov vykonávať túto funkciu dlhšie ako šesť mesiacov,
   4. koná v rozpore s ustanoveniami zákona č. 596/2003 Z. z. alebo štatútom rady školy.
3. Rada školy je uznášania schopná, ak je na jej zasadnutí prítomná nadpolovičná väčšina jej členov.
4. Na platné uznesenie rady školy je potrebný nadpolovičný počet hlasov prítomných členov rady školy.
5. Rada školy sa schádza podľa potreby, najmenej však trikrát ročne. Zasadnutia rady školy sú verejné, ak rada školy dvojtretinovou väčšinou hlasov všetkých jej členov nerozhodne inak.
6. Nová rada školy musí byť zvolená najneskôr do desiatich dní pred skončením funkčného obdobia rady školy.
7. Rada školy prizýva na výberové konanie na obsadenie miesta riaditeľa zástupcu okresného školského úradu a zástupcu štátnej školskej inšpekcie. Prizvaní zástupcovia majú hlas riadny.
8. Zmeny v štatúte rady školy je možné vykonať na zasadnutí rady školy, na odsúhlasenie ktorého je potrebný 2/3 počet hlasov všetkých členov rady školy.

**Článok 7**

**Práva a povinnosti členov rady školy**

1. Člen rady školy má právo:
   1. voliť a byť volený,
   2. navrhovať kandidátov na funkciu predsedu rady školy,
   3. byť informovaný o všetkých skutočnostiach, ktoré sú predmetom rokovania rady školy a slobodne sa k nim vyjadrovať,
   4. hlasovať o všetkých uzneseniach rady školy,
   5. predkladať na rokovanie rady školy vlastné námety, prípadne materiály,
   6. byť opäť volený do novej rady školy po uplynutí funkčného obdobia,
   7. vzdať sa členstva.
2. Člen rady školy je povinný zúčastňovať sa na jej zasadnutiach. Neospravedlnená neúčasť na troch po sebe nasledujúcich zasadnutiach sa hodnotí ako nezáujem o výkon funkcie a neplnenie povinností člena rady školy.
3. Členovia rady školy sú povinní zabezpečiť ochranu osobných údajov v súlade s platnými všeobecne záväznými právnymi predpismi.
4. Členovia rady sú povinní dodržiavať všeobecne záväzné právne predpisy a tento štatút.
5. Ak si člen rady neplní svoje povinnosti podľa štatútu, ktorýkoľvek člen rady školy môže podať návrh na jeho odvolanie.

**Článok 8**

**Povinnosti predsedu rady školy**

1. Predseda rady školy je štatutárnym orgánom, ktorý riadi činnosť rady školy a koná v jej mene. Rozhoduje o všetkých záležitostiach rady školy, ak nie sú zákonom a štatútom vyhradené do pôsobnosti iných orgánov.
2. Za predsedu rady školy môže byť zvolená fyzická osoba, ktorá je členom rady školy, je spôsobilá na právne úkony a je bezúhonná.
3. Predseda rady školy predloží na najbližšom zasadaní rady školy návrh štatútu rady školy na schválenie.
4. Predseda rady školy zvoláva, pripravuje a vedie zasadnutia rady školy. V jeho neprítomnosti vedie zasadnutie rady školy iný, ním poverený člen rady školy.
5. Predseda rady školy zvoláva radu školy najneskôr do 15 dní, ak o to požiada tretina členov rady školy, riaditeľ školy alebo zriaďovateľ školy. Ak tak neurobí, radu školy zvolá a jej zasadnutie vedie ním poverený člen rady školy.
6. Uznesenie rady školy alebo štatút môže obmedziť právo predsedu rady školy konať v jej mene, toto obmedzenie však nie je účinné voči tretím osobám, ak tieto osoby o tejto skutočnosti nevedeli, alebo nemohli vedieť.
7. Predseda rady školy vypracuje výročnú správu v termíne určenom radou školy, najneskôr do

31. marca.

1. Výročná správa obsahuje:
   1. prehľad činností vykonávaných v kalendárnom roku radou školy,
   2. zmeny a nové zloženie rady školy, ku ktorým došlo v priebehu roka,
   3. ďalšie údaje určené radou školy.
2. Výročná správa je pre verejnosť prístupná v sídle rady školy.

**Článok 9**

**Vzťahy rady školy k orgánom miestnej štátnej správy**

1. Predseda rady školy informuje riaditeľa školy o pláne zasadnutí na príslušný kalendárny rok.
2. Riaditeľ školy v súlade s plánom zasadaní predkladá rade školy príslušné materiály a to spravidla v písomnej forme.

**Článok 10**

**Hospodárenie rady školy**

1. Rada školy nemá vlastný majetok.
2. Rada školy zabezpečuje svoju administratívnu činnosť z prostriedkov rozpočtu školy.

**Článok 11 Záverečné ustanovenia**

Tento štatút bol prerokovaný a schválený na zasadaní Rady školy

dňa 1. 2. 2023 a od tohto dňa nadobúda účinnosť.

Vo Veľkom Krtíši dňa 1. 2. 2023

Mgr. Martin Komada

predseda rady školy